29. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 273522/3926 της 18 Απρ./11 Μαΐου  1981 (ΦΕΚ Β΄ 268) Περί καθορισμού δικαιολογητικών και τρόπου καταβολής οικονομικών ενισχύσεων σε σταφυλοπαραγωγούς οινοπαραγωγούς για την οινική περίοδο 1980 σύμφωνα με την αριθ. 1417/1980 απόφαση της Οικονομικής Επιτροπής. Έχοντας υπόψη: 1.Τις διατάξεις: α)Του Ν.Δ. 131/5.11.74 «περί παροχής οικονομικών ενισχύσεων εις την γεωργικήν, κτηνοτροφικήν, δασικήν και αλιευτικήν παραγωγήν». β)Του άρθρ. 26 του Ν.Δ.321/1969 «περί Κώδικος Δημοσίου Λογιστικού». γ)Του Νόμ. 400/1976 (ΦΕΚ 203/3.8.76 τεύχος Α΄) «περί Υπουργικού Συμβουλίου και Υπουργείων». δ)Του Π.Δ. 397/80 (ΦΕΚ 109/Α/8.5.80) «περί οργανώσεως της ΥΔΑΓΕΠ και τροποποιήσεως του Π.Δ 433/77 «περί οργανισμού του Υπουργείου Γεωργίας». 2.Την αριθ. 1417/10.11.80 απόφαση της Οικονομικής Επιτροπής «περί λήψεως μέτρων στον τομέα του οίνου κλπ.». 3.Την αριθ. 231324/1561/18.2.81 απόφαση του Υπουργού Γεωργίας «περί προϋποθέσεων και λεπτομερειών χορηγήσεως οικονομικής ενισχύσεως σε σταφυλοπαραγωγούς οινοπαραγωγούς, για την οινική περίοδο 1980». 4.Την αριθ. 227307/9.7.1980 (ΦΕΚ 728/Β/1980) κοινή απόφασή μας «περί αναθέσεως στους Γενικούς Γραμματείς των Υπουργείων Οικονομικών και Γεωργίας, την εξουσία να υπογράφουν με εντολή Υπουργού». 5.Την ανάγκη να καθορισθούν τα απαιτούμενα δικαιολογητικά, ο τρόπος πληρωμής, κλπ. παροχής οικονομικών ενισχύσεων σε σταφυλοπαραγωγούς, οινοπαραγωγούς για την οινική περίοδο 1980 αποφασίζουμε: Καθορίζουμε ως κατωτέρω τα δικαιολογητικά και τον τρόπο πληρωμής των προβλεπομένων, οικονομικών ενισχύσεων από την αριθ. 1417/80 απόφαση της Οικονομικής Επιτροπής σε σταφυλοπαραγωγούς, οινοπαραγωγούς για την οινική περίοδο 1980. 16.Δ.α.27-29 Προώθηση Γεωργικής Παραγωγής-ΕΘ.Ι.ΑΓ.Ε Α.Δικαιολογητικά για την περίπτωση οικονομικής ενισχύσεως σε αμπελουργούς. 1.Όσοι αμπελουργοί παρέδωσαν σταφύλια για γλευκοποίηση ή οινοποίηση σύμφωνα με την παρ. 1 της αποφάσεως αριθ. 231324/1561/18.2.81 του Υπουργού Γεωργίας για να τύχουν οικονομικής ενισχύσεως πρέπει να υποβάλουν τα κατωτέρω δικαιολογητικά στην αρμόδια Δ/νση Γεωργίας, στην περιοχή της οποίας ευρίσκονται οι αμπελώνες τους: α)Αίτηση στην οποία αναγράφονται το ονοματεπώνυμο και πατρώνυμο του δικαιούχου η διεύθυνση κατοικίας του και στοιχεία αστυνομικής ταυτότητος (αριθμός, έτος εκδόσεως και αστυνομική αρχή που το εξέδωσε). Στην αίτηση επισυνάπτονται τα εξής δικαιολογητικά: β)Πρωτότυπο τιμολόγιο αγοράς, από στέλεχος θεωρημένο από την Οικ. Εφορία που του παρέδωσε ο αγοραστής σταφυλών. Στην περίπτωση που ο αγοραστής είναι συνεταιριστική οργάνωση αντί τιμολογίων υποβάλλονται ζυγολόγια παραλαβής εφ’ όσον πρόκειται για μέλος του εκδίδοντος συνεταιρισμού. Στα τιμολόγια πρέπει να αναγράφονται εκτός των άλλων, η τιμή ανά χιλιόγραμμο σταφυλών και μπωμέ (ΒΕ), η ολική ποσότητα σε χιλιόγραμμα καθώς και η καταβληθείσα συνολική αξία του προϊόντος. Στην περίπτωση ζυγολογίων θα βεβαιώνεται στην οπισθία σελίδα αυτού, από την συνεταιριστική οργάνωση που παρέλαβε τα σταφύλια, η τιμή εκκαθαρίσεως που δόθηκε στον παραγωγό ανά χιλιόγραμμο σταφυλών και μπωμέ (ΒΕ) καθώς και το μπωμέ (ΒΕ) ανά χιλιόγραμμο των αναγραφομένων ποσοτήτων. γ)Υπεύθυνη δήλωση, σύμφωνα με τις διατάξεις του Ν.Δ. 105/69, με την οποία ο αμπελουργός θα δηλώνει: Ι.Ότι πούλησε σταφύλια εσοδείας 1980 στον αναγραφομένο στο τιμολόγιο αγοραστή ή παρέδωσε σε συνεταιριστική οργάνωση. ΙΙ.Ότι τα σταφύλια προέρχονται από αμπελώνα που καλλιέργησε ο ίδιος ή του οποίου είναι εκμεταλλευτής. ΙΙΙ.τα ονόματα των ποικιλιών αμπέλου τα σταφύλια των οποίων πούλησε ή παρέδωσε σύμφωνα με το συνημμένο τιμολόγιο ή ζυγολόγιο. IV.τις ποσότητες που πούλησε ή παρέδωσε και τις τιμές που πληρώθηκαν ανά χιλιόγραμμο σταφυλών και ότι η δηλούμενη τιμή, είναι η τελική τιμή εξοφλήσεώς του από τον αγοραστή ή τη συνεταιριστική οργάνωση. δ)Βεβαίωση της Διευθύνσεως Γεωργίας, της περιοχής όπου ευρίσκονται οι αμπελώνες, στην οποία θα αναγράφεται ότι ο αιτών είναι αμπελουργός ή εκμεταλλευτής αμπελώνος και παραγωγός των σταφυλών για τα οποία αιτείται οικονομικής ενισχύσεως καθώς και ότι παρέδωσε αυτά σε αγοραστή που τα γλευκοποίησε ή τα οινοποίησε. 2.Η Διεύθυνση Γεωργίας μετά την υποβολή των σχετικών δικαιολογητικών, και τον έλεγχο των υποβαλλομένων στοιχείων, συντάσσει καταστάσεις εις τετραπλούν τις οποίες μαζί με τα σχετικά δικαιολογητικά διαβιβάζει στην Υπηρεσία Διαχειρίσεως Αγορών Γεωργικών Προϊόντων Δ/νση Εσωτερικής Αγοράς Τμήμα Οικονομικού Ελέγχου (Αχαρνών 5). Στις ανωτέρω καταστάσεις θα πρέπει να αναγράφονται τα ακόλουθα στοιχεία: Το ονοματεπώνυμο και πατρώνυμο του δικαιούχου η πλήρης διεύθυνση κατοικίας του (νομός, δήμος ή κοινότητα οδός και αριθμός), η ολική ποσότητα σταφυλών που δικαιούται να τύχει οικονομικής ενισχύσεως, το ποσό οικονομικής ενισχύσεως κατά χιλιόγραμμο σταφυλών και το ολικό ποσό σε δραχμές που πρέπει να καταβληθεί ως οικονομική ενίσχυση. Οι καταστάσεις θα πρέπει να θεωρούνται από τον αρμόδιο Διευθυντή Γεωργίας ή τον νόμιμο αναπληρωτή του. Β.Δικαιολογητικά για την περίπτωση οικονομικής ενισχύσεως σε γλευκοποιούς οινοπαραγωγούς. 1.Όσοι οινοπαραγωγοί, παρήγαγαν κατά το έτος 1980 οίνους ονομασίας προελεύσεως του τύπου «VINS DE LIQUEUR» θειωμένα ή συμπυκνωμένα γλεύκη, καθώς και ερυθρούς ή ερυθρωπούς οίνους σύμφωνα με τις παρ. 2 και 3 της αποφάσεως αριθ. 231324/1561/18.2.81 του Υπουργού Γεωργίας, για να τύχουν οικονομικής ενισχύσεως πρέπει να υποβάλουν, στην Υπηρεσία Διαχειρίσεως, Αγορών Γεωργικών Προϊόντων Δ/νση Εσωτερικής ΑγοράςΤμήμα Οικονομικού Ελέγχου (Αχαρνών 5-Αθήναι) σχετική αίτηση με τα εξής συνημμένα δικαιολογητικά: 1.Κατάσταση πληρωμής σε 3 αντίτυπα, που θα αναγράφει: α)το ονοματεπώνυμο ή την επωνυμία και τη διεύθυνση του οινοποιείου στο οποίο επεξεργάσθηκαν οι αναγραφόμενες ποσότητες σταφυλών. β)τις ποσότητες σταφυλών που αφορά η οικονομική ενίσχυση, σε χιλιόγραμμα. γ)το είδος ή τον τύπο του οινικού προϊόντος που παρήχθη. δ)το ποσό της οικονομικής ενισχύσεως, σε δραχμές, που πρέπει να καταβληθεί. 2.Αντίγραφο δηλώσεως οινοπαραγωγής έτους 1980 θεωρημένο από τη Δ/νση Γεωργίας ως προς την ακρίβεια των αναγραφομένων στοιχείων. 3.Βεβαίωση της αρμοδίας Διευθύνσεως Γεωργίας, που αναγράφει την ποσότητα σταφυλών που γλευκοποιήθηκε ή και οινοποιήθηκε για την παραγωγή προϊόντων για τα οποία προβλέπεται οικονομική ενίσχυση. 4.Υπεύθυνη δήλωση σύμφωνα με τις διατάξεις του Ν.Δ. 105/1969 με την οποία ο ενδιαφερόμενος γλευκοποιός ή οινοπαραγωγός θα δηλώνει: α)ότι αγόρασε σταφυλές εσοδείας 1980 και  κατέβαλε κατά τιμολόγιο αγοράς ή ζυγολόγιο παρα(Αντί για τις σελ. 312,229-312,232) Σελ. 312,229(α) Τεύχος ΣΤ22-Σελ. 67 Προώθηση Γεωργικής Παραγωγής-ΕΘ.Ι.ΑΓ.Ε 16.Δ.α.29 δόσεως σταφυλών τιμή όχι μικρότερη από την οριζομένη κατά περίπτωση με την αριθ. 231324/1561/ 18.2.81 απόφαση του Υπουργού Γεωργίας. β)ότι έχουν εξοφληθεί οι αμπελουργοί για τις αναγραφόμενες ποσότητες σταφυλών. γ)ότι πληρούνται οι προϋποθέσεις που καθορίζονται με την απόφαση αριθ. 231324/1561/18.2.81 του Υπουργού Γεωργίας και ιδιαίτερα αυτές της παρ. 5 και ότι σε περίπτωση αθετήσεως μιας εξ αυτών υποχρεούται ο δηλών στην επιστροφή εντόκως της χορηγηθείσης οικονομικής ενισχύσεως. Το γνήσιο της υπογραφής του δηλούντος, και προκειμένου για Συνεταιρικές οργανώσεις, εταιρείες κλπ., και η νόμιμή εκπροσώπησή τους θα βεβαιώνεται από Δημόσια ή Δημοτική ή Κοινοτική ή Αστυνομική Αρχή ή από Ελληνική Τράπεζα. 5.Ονομαστικές καταστάσεις αγοράς των οινοσταφυλών σύμφωνα με τις παρ. 2 και 3 της αριθ. 231324/1561/18.2.81 αποφάσεως του Υπουργού Γεωργίας, θεωρημένες από την αρμόδια Δ/νση Γεωργίας. 6.Φωτοαντίγραφο του Συνοδευτικού Αμπελοοινικού εγγράφου, με το οποίο έγινε η μεταφορά του προϊόντος μέχρι του τελωνείου θεωρημένο από την αρμόδια Δ/νση Γεωργίας της περιοχής εξαγωγής. Γ.Τρόπος Πληρωμής. 1.Όλα τα ανωτέρω καθοριζόμενα κατά περίπτωση, δικαιολογητικά με την παρούσα απόφαση, θα υποβληθούν με αίτηση των ενδιαφερομένων στην Υπηρεσία Διαχειρίσεως Αγορών Γεωργικών προϊόντων Δ/νση Εσωτερικής Αγοράς-Τμήμα Οικονομικού Ελέγχου Αχαρνών 5 του Υπουργείου Γεωργίας η οποία έπειτα από τον έλεγχο αυτών και την αναγνώριση της σχετικής δαπάνης, θα τα διαβιβάζει στην Υπηρεσία Εντελλομένων Εξόδων του ιδίου Υπουργείου για την έκδοση χρηματικών ενταλμάτων πληρωμής στο όνομα του δικαιούχου. 2.Η αντιμετώπιση των δαπανών καταβολής των οικονομικών ενισχύσεων περί ων η αριθ. 1417/80 απόφαση της Οικονομικής Επιτροπής και η αριθ. 231324/1561/18.2.81 Υπουργική απόφαση θα πραγματοποιηθεί σε βάρος των πιστώσεων του προϋπολογισμού του Υπουργείου Γεωργίας 1981 υπό Κ.Α. 2121 του Φορέα 40/160. 3.Η παρούσα απόφαση ισχύει αναδρομικά από την 1η Σεπτ. 1980. Σελ. 312,230(α) Τεύχος ΣΤ22-Σελ. 68